**880926402396**

**ОРЫНБАСАРОВА Жанар,**

**№ 106 "Ердәулет" бөбекжай бақшасының тәрбиешісі.**

**Шымкент қаласы**

**ҚАЗАҒЫМНЫҢ  ҚАЗЫНАСЫ – ДОМБЫРА**

**Мақсаты:**балаларға қазақ халқының ұлттық аспабы – домбыра туралы түсінік беру.

**Білімділік:** күй тыңдай отырып, ұлттық танымын көтеру. Ауыз әдебиет үлгісі мен нақыл-сөздерді қолдана отырып білімділігін шыңдау.

**Тәрбиелік:** ұлттық өнерді қастерлеуге, құрметтеуге тәрбиелеу.

**Ән:** "Домбырасыз ән қайда"

Екі ішектің бірін қатты,  
Бірін сәл - сәл кім бұра.  
Нағыз қазақ, қазақ емес,  
Нағыз қазақ - домбыра - деген өлең жолында айтылғандай, бүгін біз ең ежелгі, ең жетілген әрі нағыз табиғи ұлттық аспап - домбырамен танысамыз.

**«Домбыра  туралы  аңыз»  видео – ролик  тамашалау.**

Балалар,  бұл – домбыра.  Домбыра - қазақ халқының өте ерте және кең тараған , нағыз табиғи ұлттық музыкалық аспабы. Домбырадан шыққан үнді – күй, ал домбыра тартатын адамды – күйші деп атайды. Домбыраның құрылысы көптеген бөліктерден тұрады.Мынау домбыраның басы, құлағы, мойыны, пернелері, домбыраның беті, шанағы, тиегі, ішегі, дөңгелек дыбыс ойығы деп аталады.Домбыра -  ішекті музыкалық аспап.Ол ағаштан жасалған және де қазақтың ұлттық ою – өрнегімен безендірілген. Балаларға домбыра үнін тыңдауды  ұсыну

"Домбыра үні"

**Тақпақтар:**

**Айсұлу:** Жасай берші,домбырам

Салтымызды жанғыртып.

Көк аспанда туымдай,

Күйлерінді қалғытып.

**Балғаным:**

Домбырасыз күй қайда,

Домбырасыз сый қайда

Нағыз қазақ домбыра,

Шығаратын күйді айға.

**Амір:**

Домбыраның үнінен,

Жадырайды жанымыз.

Өзің барда домбырам

Жайнайды гүл бағымыз.

**«Домбыраның үнін ажырат»** ойыны:

Балалар  берілген музыкалық аспаптардың үнін тыңдап, домбыраның үнін ажыратады.

Музыка ойнайды, топқа  күйші кіреді.Балалармен амандасады, өзін таныстырады.

**Күй:**

**Тәрбиеші:** қорытынды жасайды.

1.  Балалар, бүгінгі іс-әрекетіміз сендерге ұнады ма?

2. Балалар , бүгін біз қазақтың қандай   аспабымен  таныстық?

3.Балалар домбыраның бөліктерін кім айтып береді?

4. Домбырадан шыққан үн  қалай аталады?

5.Ал домбыра тартатын адамды  кім  деп атаймыз?

Балалар қойылған сұрақтарға жауап береді.

Бұл аспап ата көзі, баба мұра  
Қазақ үшін теңі бар ма бағалы да.  
Тербеліп кетсе ішектер теріп перне  
Теңіз күйлер төгіледі шанағында,- дей отырып іс-әрекетімізді күймен аяқтасақ.

**Би: "Домбыра"**

**Тәрбиеші:**Балалар, біздің күйші қонағымыздың сендерге деген сыйлықтары бар екен .

**Күйші:**Ал енді, менің кететін уақытым болды, сау болыңдар!





